Ellef Mohn

Ellef Mohn (født 13. august 1894 på Gjøvik, død 4. januar 1974 i Oslo) var en norsk fotballspiller. Han startet karrieren i Lyn (Gjøvik) og tok laget til finalen i norgesmesterskapet i 1914. Der ble det tap mot Frigg, som imidlertid ble klubben Mohn meldte seg inn i da han i 1916 flyttet til Oslo. Han spilte senterhalf på Frigg-laget som tapte cupfinalene i 1919 og 1920. I 1921 lyktes det Frigg og Mohn å vinne en finale, klubben slo Odd 2-0 på Gressbanen i Oslo.

Mohn debuterte for det norske landslaget mot Italia i plasseringskampen under OL i 1920. I 1922 spilte han ytterlige to landskamper. Han var medlem av uttakningskomiteen til landslaget i perioden 1931–1935, det siste året som formann.

Utenom fotballen arbeidet han i sitt eget revisjonsfirma.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Norgesmestere i fotball
Kategori:Deltakere for Norge under Sommer-OL 1920
Kategori:Fotballspillere under Sommer-OL 1920
Kategori:Fotballspillere for FK Gjøvik-Lyn
Kategori:Fotballspillere for Frigg Oslo FK
Kategori:Personer fra Gjøvik kommune